CELEX: 62016CN0029
Language: da
Date: 2016-01-18 00:00:00
Title: Sag C-29/16: Anmodning om præjudiciel afgørelse indgivet af Landgericht Stralsund (Tyskland) den 18. januar 2016 — HanseYachts AG mod Port D’Hiver Yachting SARL, Société Maritime Côte D’Azur og Compagnie Generali IARD SA

18.4.2016   
            
            
               DA
            
            
               Den Europæiske Unions Tidende
            
            
               C 136/10
            
         Anmodning om præjudiciel afgørelse indgivet af Landgericht Stralsund (Tyskland) den 18. januar 2016 — HanseYachts AG mod Port D’Hiver Yachting SARL, Société Maritime Côte D’Azur og Compagnie Generali IARD SA
   (Sag C-29/16)
   (2016/C 136/15)
   Processprog: tysk
   
      Den forelæggende ret
   
   Landgericht Stralsund
   
      Parter i hovedsagen
   
   
      Sagsøger: HanseYachts AG
   
      Sagsøgt: Port D’Hiver Yachting SARL, Société Maritime Côte D’Azur og Compagnie Generali IARD SA
   
      Præjudicielt spørgsmål
   
   Såfremt der i en medlemsstats procesret findes en selvstændig bevisprocedure, under hvilken der på anordning fra en retsinstans indhentes en sagkyndig erklæring (her er der tale om den såkaldte expertise judiciaire i henhold til fransk ret), og en sådan selvstændig bevisprocedure gennemføres i den pågældende medlemsstat, hvorefter der i samme medlemsstat anlægges et søgsmål mellem de samme parter, der beror på resultaterne af den selvstændige bevisprocedure:
   Er i så fald allerede det processkrift, som den selvstændige bevisprocedure blev indledt ved, et »indledende processkrift eller et tilsvarende dokument« som omhandlet i artikel 30, nr. 1), i forordning (EF) nr. 44/2001 (1)? Eller er det først det processkrift, hvorved søgsmålet blev indledt, der skal kvalificeres som det »indledende processkrift eller et tilsvarende dokument«?
   
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1).